নিজাম উদ্দিন চৌধুরী (ক্রিকেট প্রশাসক)

নিজাম উদ্দিন চৌধুরী (জন্ম ৪ জানুয়ারি ১৯৭২) একজন বাংলাদেশি ক্রিকেট প্রশাসক। তিনি বাংলাদেশ ক্রিকেট বোর্ডের প্রধান নির্বাহী কর্মকর্তা হিসেবে দায়িত্ব পালন করছেন। তিনি বাংলাদেশের ক্রিকেটের একজন গুরুত্বপূর্ণ ব্যক্তিত্ব এবং ২০০০ সাল থেকে বিভিন্ন দায়িত্বে জাতীয় ক্রিকেট বোর্ডের সঙ্গে যুক্ত আছেন।

প্রারম্ভিক জীবন
চৌধুরীর জন্ম ১৯৭২ সালের ৪ জানুয়ারি, বরিশাল জেলায়। তিনি উইলস লিটল ফ্লাওয়ার স্কুলে পড়াশোনা করেন। ১৯৯২ সালে ব্যবস্থাপনায় স্নাতকোত্তর ডিগ্রি অর্জন করেন।

পেশাজীবন
চৌধুরী ২০০৮ থেকে ২০১০ সাল পর্যন্ত আইসিসির চিফ এক্সিকিউটিভ কমিটির সদস্য ছিলেন। একই সময়ে এবং ২০১২ থেকে ২০১৪ সাল পর্যন্ত তিনি এশীয় ক্রিকেট কাউন্সিলের নির্বাহী বোর্ডের সদস্য হিসেবেও দায়িত্ব পালন করেন।

২০০৮ সালে তিনি বাংলাদেশ ক্রিকেট বোর্ডের ভারপ্রাপ্ত প্রধান নির্বাহী কর্মকর্তা নিযুক্ত হন। ২০১০ সালের আগস্ট পর্যন্ত তিনি এ দায়িত্বে ছিলেন। এরপর তাকে বোর্ডের জেনারেল ম্যানেজার পদে নিয়োগ দেওয়া হয়। মঞ্জুর আহমেদের মৃত্যুর পর তিনি পুনরায় ভারপ্রাপ্ত প্রধান নির্বাহী কর্মকর্তা হন।

বাংলাদেশে অনুষ্ঠিত বেশ কয়েকটি আন্তর্জাতিক ক্রিকেট টুর্নামেন্ট আয়োজনে তিনি গুরুত্বপূর্ণ ভূমিকা পালন করেছেন। এর মধ্যে রয়েছে আইসিসি ক্রিকেট বিশ্বকাপ ২০১১, আইসিসি ওয়ার্ল্ড টুয়েন্টি২০ ২০১৪, আইসিসি অনূর্ধ্ব-১৯ ক্রিকেট বিশ্বকাপ ২০০৪ ও ২০১৬ এবং একাধিক এশিয়া কাপ। ২০১৪ সালের ২৭ আগস্ট তিনি বাংলাদেশ ক্রিকেট বোর্ডের প্রধান নির্বাহী কর্মকর্তা হিসেবে নিয়োগ পান। ২০১৯ সালে তিনি ক্রিকেটারদের ধর্মঘট সমাধানে উদ্যোগ নেন। বগুড়া জেলা ক্রীড়া সংস্থার সঙ্গে মতানৈক্যের কারণে তিনি বোর্ডের পক্ষ থেকে শহীদ চান্দু স্টেডিয়ামের সঙ্গে সব সম্পর্ক ছিন্ন করেন।

শেখ হাসিনা নেতৃত্বাধীন আওয়ামী লীগ সরকার পতনের পর তিনি নাজমুল হাসান এর পদত্যাগপত্র গ্রহণ করেন। নাজমুল হাসান ছিলেন তৎকালীন প্রধানমন্ত্রী ঘনিষ্ঠ। তার স্থলাভিষিক্ত হন ফারুক আহমেদ। ২০২৫ সালের এপ্রিল মাসে দুর্নীতি দমন কমিশন বিসিবি কার্যালয়ে অভিযান চালালে তিনি কমিশনের একটি দলের সঙ্গে ব্রিফিংয়ে অংশ নেন।

ব্যক্তিগত জীবন
চৌধুরী ফারিদা রহমান চৌধুরীকে বিয়ে করেছেন। তাদের তিন সন্তান রয়েছে।

তথ্যসূত্র

বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বরিশাল জেলার ব্যক্তি
বিষয়শ্রেণী:বাংলাদেশী ক্রিকেট প্রশাসক
বিষয়শ্রেণী:বাংলাদেশী ব্যবসায়ী
বিষয়শ্রেণী:বরিশাল বিভাগের ব্যবসায়ী
বিষয়শ্রেণী:২১শ শতাব্দীর বাংলাদেশী ব্যবসায়ী